La brigada d'informació va coordinar l'operatiu contra l'1-O\nUn informe policial inèdit revela que la Brigada d’Informació va coordinar l’operatiu contra l’1 d’octubre\nText: Roger Palà | @rogerpala Foto: Robert Bonet\nUn informe de la policia espanyola al qual ha tingut accés CRÍTIC en exclusiva revela que la Brigada d'Informació va coordinar sobre el terreny l'operatiu per evitar les votacions als col·legis electorals durant el referèndum de l'1 d'octubre. L'informe, incorporat a la causa judicial que investiga possibles abusos policials durant l'1-O a Barcelona, també revela que existia una "ordre d'execució operativa" fins ara desconeguda i que la policia no ha facilitat al jutge. Un document que podria canviar el curs de la investigació sobre la repressió de l'1-O.\nEl document explica que existia una "ordre de la superioritat" per la qual els antiavalots havien d'evitar "en la mesura del possible" fer servir les porres\nDe mica en mica es van sabent més coses sobre la contundent operació policial contra el referèndum de l’1 d’octubre. CRÍTIC ha tingut accés a un informe policial sobre l’1-O que revela detalls fins ara inèdits: per començar, que va ser la Brigada d’Informació de la Policia Nacional espanyola —i no les unitats antiavalots— la que va coordinar l’operatiu sobre el terreny per evitar que es fessin efectives les votacions, com a mínim a la ciutat de Barcelona. Aquests agents, segons revela l’informe, van estar efectuant vigilàncies i seguiments de col·legis electorals i van ser els responsables de transmetre les ordres sobre on calia intervenir i com calia procedir en cada moment.\nLa Brigada d’Informació és la unitat responsable de la captació d’informació d’interès policial en qualsevol àmbit. Això inclou, també, tasques d’incògnit i infiltració policial. Històricament s’ha especialitzat en la lluita antiterrorista i en el crim organitzat, però també en tota mena de moviments socials i polítics —en l’argot policial, “grups radicals”—, des del moviment ‘okupa’ fins a l’independentisme. La Brigada d’Informació de Barcelona va ser coneguda durant els anys noranta amb l’apel·latiu de ‘grup VI’. És una unitat especialment hermètica i se saben molt poques coses sobre el seu funcionament. ‘OK Diario’ va publicar al mes de març passat que el Ministeri de l’Interior havia reforçat la dotació d’aquesta unitat a Catalunya amb 300 agents.\nInforme sobre l’actuació policial al FEDAC d’Horta. CRÍTIC\nL’informe al qual ha tingut accés CRÍTIC ha estat elaborat per un inspector adscrit a la III Unitat d’Intervenció Policial (UIP) amb seu a València, i ha estat incorporat a la causa oberta al Jutjat núm. 7 de Barcelona que investiga possibles abusos durant la repressió de l’1-O a la ciutat. L’Ajuntament de Barcelona exerceix l’acusació popular en aquesta causa, que ja té 24 policies imputats. El document, datat del 3 d’octubre, fa referència a l’operatiu que es va desenvolupar per intentar impedir la votació al col·legi FEDAC, del barri d’Horta. L’autor del text va ser el responsable de la seva execució. És el primer cop que en un document policial sobre l’1-O s’esmenta el paper de la Brigada d’Informació.\nL’informe al qual ha tingut accés CRÍTIC detalla com va transcórrer la intervenció policial en aquesta escola de Barcelona, i revela per primer cop l’existència d’un grup de la Brigada d’Informació que va operar durant aquella jornada. En aquest cas, segons l’informe, l’equip d’informació que va actuar al FEDAC d’Horta tenia l’indicatiu ‘SOL 75’. Mai fins ara la policia havia admès l’existència d’aquestes unitats durant la repressió del referèndum, tot i que en els nombrosos vídeos de l’1-O es veuen agents de paisà encaputxats que acompanyen les UIP en la intervenció als col·legis i que formarien part d’aquests equips d’informació.\nVigilàncies policials i informació inexacta\nL’informe relata una “reunió operativa” entre els responsables de la UIP i els agents d’informació, el mateix matí de l’1 d’octubre als voltants del col·legi electoral. En aquesta trobada, segons consta a l’informe, el “responsable en cap” de la unitat d’informació SOL 75 “comunica que havien estat vigilant prèviament el col·legi electoral, i que a l’exterior hi hauria unes 80 o 100 persones, amb la qual cosa l’entrada ‘a priori’ es pressuposava de fàcil execució”. La informació, però, va resultar inexacta: el mateix informe assenyala que en el moment d’iniciar-se l’operatiu policial a les 09.15 h davant del col·legi hi havia 400 persones, “intuint-se que el pati del col·legi estaria igualment abarrotat”, segons relata l’informe redactat pel responsable dels antiavalots.\nFinalment, a les 10 h, la policia va decidir retirar-se. I qui va prendre la decisió va ser, precisament, el responsable de l’indicatiu SOL 75, és a dir, la Brigada d’Informació. Les raons, segons consta a l’informe, van ser “la complexa execució” de l’operatiu. El document, de fet, esmenta l’existència d’un “responsable de comandament” —que no identifica— que transmetia les ordres als agents d’informació, que eren els qui posteriorment les facilitaven als antiavalots. Qui hi havia al capdamunt de l’escalafó? L’informe només menciona, amb aquestes paraules, l’existència d’un “cap natural” per damunt dels equips d’informació.\nUn home intenta protegir una dona dels cops de porra d’agents antidisturbis. FOTO: Jordi Play / ACN\nOrdre d’evitar la intervenció amb porres\nEl document també explica que els agents disposaven d’una “ordre d’execució operativa” elaborada per la superioritat, que hauria inclòs les directrius bàsiques que havien de seguir sobre el terreny. Segons consta al document, aquesta ordre considerava el fet que calia evitar “en la mesura del possible” una “intervenció orgànica amb defensa”, és a dir, fer servir les porres. Una premissa que, com pot constatar-se a les nombroses imatges disponibles de l’1-O, la policia va decidir ignorar en algunes ocasions.\nEls advocats de l’acusació popular demanaran al jutge que sol·liciti a la policia la incorporació d’aquesta ordre executiva a la causa, que fins ara Interior no ha facilitat i que creuen que podria ser clau per al desenvolupament de la causa. L’Ajuntament de Barcelona ha denunciat que fins ara la policia i el Ministeri de l’Interior han ocultat dades i han informat de manera molt genèrica i poc detallada sobre l’operatiu.\nEls manifestants només van exercir “resistència passiva”\nUn altre extrem rellevant de l’informe és que en tot moment parla tan sols de “resistència passiva” a l’hora de referir-se a l’actitud dels manifestants. Explica, això sí, que la resistència era “molt forta i hostil”. Segons la policia, a causa d’això un dels agents actuants “va resultar ferit amb la fractura d’una falange del dit petit de la mà dreta”. L’informe també fa referència a un home d’edat avançada que “a causa dels forcejaments, tenint en compte que la vorera era plena d’obstacles de mobiliari urbà”, va ensopegar i es va fer “un petit tall a la cella, que sagnava prominentment”.\nQuins són els motius pels quals ara apareix aquest nou informe? Fonts de l’acusació popular expliquen que el document tenia com a objectiu intentar incriminar els manifestants, ja que un dels agents destinats en l’operatiu va resultar lesionat en un dit. Tanmateix, el document acaba revelant de manera col·lateral informacions fins ara inèdites. De fet, els advocats de l’Ajuntament sospiten que podria existir un informe idèntic per a cadascun dels centres de votació en els quals va intervenir la policia. Aquesta sèrie de documents no ha estat aportada a la causa malgrat les successives peticions dels advocats. Els lletrats de l’acusació popular estan preparant un nou escrit per sol·licitar totes aquestes proves.\nPatricia López: “Jueces, policías, periodistas y políticos trabajan en una organización criminal en contra del Estado de derecho”\nTexto: Marc Font | Fotos: Ivan Giménez\nSubscriptor DOLORS BOSCH AGUSTÍ\t26 de novembre de 2018 - 11:39\nVaig estar al col·legi Verd al 1d’O. Va ser una resistència gran! A fora de l’entrada formant tota una muralla que totes/tots nosaltres realitzavem i amb les consignes proclamades , va passar cap un parell d’hores ben bones, i em van fer fora de males maneres, quan jo els hi vaig cridar assassins, estava realment enfurismada. En síntesis ni ells s’esperaven el que nosaltres erem capaços de fer , ni nosaltres la violència gratuita, però finalment vam votar quan ja eren cap a les 3 de la tarda. Inaudit!! No ho oblidaré mai. Un avant i un després !\nVann Fjernthav\t26 de novembre de 2018 - 19:27\nPotser dic una bestiesa, però em sembla que això d´impedir un referèndum no legal tenia una fàcil solució sense haver d´emprar la violència : deixar-lo fer i després declarar-lo nul basant-se en les lleis. O permetre´l com a sondeig no vinculant, i després tornar a negociar una reforma de l´estatut. Tot aquest empeny en impedir posar unes urnes, podent després declarar nuls els resultats i havent-ho advertit oportunament, em fa sospitar que el que hi ha són ganes de guerra per la part unionista, almenys tantes com per aquell sector de la part separatista que creu que Catalunya pot obtenir la independència exposant-se als atacs unionistes (que, si no es canvien les lleis, es consideraran legals). I al mig, és clar, quedaran aquells que no tenen cap culpa de les idees dels uns i dels altres, però que rebran igualment les garrotades.


Agència Tributària de les Illes Balears - A.T.I.B. 623\nEl servei de notificacions electròniques de l’Agència Tributària de les Illes Balears (ATIB) permet a qualsevol persona física o jurídica rebre per via telemàtica les notificacions emeses per l’ATIB. Concretament, per aquesta via, es poden rebre les notificacions en matèria de tributs i altres recursos de les entitats locals la gestió recaptatòria dels quals correspongui a l’ATIB, així com les corresponents a la recaptació de deutes (locals i autonòmiques) respecte a les quals s’iniciï o tramiti un procediment de constrenyiment per part de l’ATIB.\nProcediment i condicions d’adhesió\n1.- Per poder adherir-se a aquest servei, s’ha de disposar d’un certificat digital en vigor admès per l’ATIB, que acrediti la seva identitat. Aquests certificats són: el DNI electrònic, el certificat expedit per la Fábrica Nacional de Moneda y Timbre (Guia per a l’obtenció i ús del certificat electrònic FNMT), el certificat expedit per la Agencia Notarial de Certificación, el certificat expedit per la Autoridad de Certificación de la Abogacía, el certificat expedit per Camerfirma, així com la resta de certificats reconeguts inclosos en la “Llista de confiança de prestadors de serveis de certificació” (TSL) establerts a Espanya, publicada en la Seu electrònica del Ministeri d’Indústria, Energia i Turisme, que podeu consultar si pitjau aquí.\n2.- El procediment d’adhesió al sistema de notificació electrònica d’adhesió al sistema de notificació electrònica és diferent segons es realitzin en nom propi (per a recepció de notificacions pròpies) o en nom de terceres persones (per a recepció de notificacions dirigides a terceres persones).\n2.1.- Adhesió en nom propi: Un cop introduïdes les dades sol·licitades (cal fer constar una adreça de correu electrònic i un telèfon mòbil) i acceptades les condicions, s’enviarà un missatge SMS al telèfon mòbil amb un codi de verificació que heu d’introduir en la direcció de validació que se li indicarà al correu electrònic que se li enviarà a l'efecte.\nUn cop fets aquests tràmits, rebrà un document justificatiu de l’alta en el siestema.\n2.2.- Adhesió en nom de terceres persones: Un cop introduïdes les dades sol·licitades a la pàgina de registre, s'han d'adjuntar els següents documents (format pdf): NIF del sol·licitant, NIF del representat i document acreditatiu de la representació per poder rebre les notificacions del representat.\nUn cop s’hagin adjuntat els documents s’ha de pitjar el botó "Guardar". A continuació rebrà un missatge al seu telèfon mòbil amb un codi que ha d’introduir i, un cop fet això, podrà imprimir la sol·licitud presentada i també rebrà un correu electrònic d’aquest tràmit.\nEn el cas que no s’adjuntin els documents o que els documents aportats no siguin correctes, es remetrà un correu electrònic al sol·licitant informant d’aquesta circumstància i perquè es facin les esmenes que corresponguin o es remetin els documents pertinents, amb l'advertiment que si no ho fa en el termini de 10 dies a comptar de l’endemà del dia de remissió del correu electrònic es considerarà com a no presentada la sol·licitud i es procedirà al seu arxiu.\nQuan s’hagi realitzat el tràmit es rebrà un correu electrònic de confirmació i un document justificatiu de l’alta en el sistema. Fins que no hagi rebut aquest correu electrònic de confirmació no es considerarà adherit al sistema de notificació electrònica.\n3.- L’adhesió tindrà una vigència indefinida, si bé es pot sol·licitar la modificació o revocació d’aquest sistema de notificacions. En aquest últim cas, indicarà una adreça física als efectes de la realització de les notificacions de conformitat amb el que estableixen els articles 109 a 112 de la Llei 58/2003, de 17 de desembre, general tributària i la resta de normativa aplicable.\nRealització i efectes de la notificació electrònica\n1.- A les persones adherides se’ls remetrà a l’adreça electrònica facilitada un avís de caràcter informatiu relatiu a l’existència d’un acte o actuació objecte de notificació i també l’enllaç per accedir (amb el certificat digital) al seu contingut a través de la seu electrònica de l’ATIB. En el cas que així s’hagi sol·licitat en el moment de l’adhesió al sistema, també s’enviarà un missatge de text (sms) al telèfon mòbil facilitat.\nLa falta de pràctica d’aquest avís a l’adreça electrònica facilitada o, en el seu cas, per sms, no impedeix que la notificació sigui considerada plenament vàlida.\n2.- A l’avís de notificació que es remeti a l’adreça electrònica de la persona adherida s’advertirà que el transcurs de deu dies naturals a partir de la data de la seva recepció sense accedir al contingut de la notificació dóna lloc a entendre que la notificació ha estat rebutjada amb els efectes que preveu la normativa aplicable.\n3.- L’accés al contingut de l’acte objecte de la notificació implica el moment a partir del qual la notificació s’entén efectuada a tots els efectes legals.\n4.- Les notificacions realitzades en dies inhàbils s’entendran efectuades a primera hora del següent dia hàbil.\n5.- Al marge del que s’ha dit en els apartats anteriors, en qualsevol moment, els usuaris registrats poden accedir i consultar les notificacions electròniques generades, amb el corresponent certificat digital admés per l’ATIB, al mòdul de la Carpeta fiscal.\nAlta (en nom propi)\nAlta (en nom de terceres persones)\nVeure les meves notificacions electròniques


La processó de Divendres Sant recorrerà els carrers de l'Eliana - Noticias CAMP DE TURIA\nLa processó de Divendres Sant recorrerà els carrers de l’Eliana\nL’Eliana es prepara per celebrar Setmana Santa. D’aquesta manera, el proper 14 d’abril, Divendres Sant, es persones devotes recorreran diversos carrers del municipi, entre les 20:00 i les 21:00 hores.\nAixí, a les 20:00 hores partirà la processó de l’Església del municipi, recorrent els carrers Mare de Déu del Carme, carrer Major, carrer Francisco Alcaide, carrer Ave Maria, carrer la Puríssima, plaça del País Valencià i plaça Santa Teresa. Després, es tornarà a l’Església de la Mare de Déu del Carme).\nD’altra banda, el diumenge 16 d’abril, tindrà lloc la Trobada de Diumenge Sant, en el carrer Major en el seu encreuament amb el carrer del Molí. Aquest acte es desenvoluparà a partir de les 09:30 hores.\nDurant les processons, els carrer per on recorren romandran tanllats al trànsit de vehicles.\nL’Eliana presenta el seu nou Camp de Futbol 11\nBatuda a l’Eliana per tràfic de drogues\nAquest dissabte donarà inici la XVII edició del festival 5 Segles de Música a l’Eliana\nLa Ruta de la Tapa Solidària es celebrarà del 21 al 24 d’octubre a l’Eliana


Laura Borràs presenta a la Filmoteca la sessió dedicada a Capote dins el cicle “Per amor a les arts”\nDilluns, 09 gener 2017 15:55\nLaura Borràs, directora de la Institució de les Lletres Catalanes, presenta aquest dimarts a la Filmoteca de Catalunya la sessió dedicada a Truman Capote dins el cicle “Per amor a les arts”. El film,Capote, dirigit per Bennet Miller i interpretat per Philip Seymour, és un retrat de Truman Capote durant el procés d'escriptura d''A sang freda', un llibre que narra l’assassinat real d’una família i les seves conseqüències. Va ser estrenat l’any 2005 i a la Filmoteca es projecta en VOSE. Dura 114 minuts i es podrà veure a la sala Chomón a les cinc de la tarda.\nDesprés de quatre anys i més de cent-vint títols projectats, el cicle impulsat per la Filmoteca de Catalunya i el Museu Nacional d’Art de Catalunya amplia el focus més enllà de les relacions entre cinema i pintura. Amb la col·laboració de l’Auditori de Barcelona, la Fundació Mies Van der Rohe, el Gran Teatre del Liceu, la Institució de les Lletres Catalanes, el Mercat de les Flors, el Palau de la Música Catalana, el Servei de Biblioteques de la Generalitat, el Teatre Lliure i el Teatre Nacional de Catalunya, s’ha incorporat l’arquitectura, la literatura, la música, la dansa, l’òpera i el teatre sota l’òrbita transversal del cinema.\nLlegit 464 vegades


Salut i Medi Ambient animen els ajuntaments costaners a adherir-se a la xarxa de platges sense fum\n23 abril 2019| <9ªL> Conselleria de Salut\nSalut i Medi Ambient animen els ajuntaments costaners a adherir-se a la xarxa de platges sense fum NNota Informativa\nL’objectiu és promoure nous espais sense fum i sensibilitzar sobre la importància de protegir l’entorn natural\nLes conselleries de Salut i de Medi Ambient han animat els ajuntaments costaners de les Illes Balears a adherir-se de manera voluntària a la xarxa de platges sense fum, iniciativa que té per objecte promoure els entorns i els hàbits saludables, i sensibilitzar la població sobre la importància de no deixar residus en els espais naturals.\nLa consellera de Salut, Patricia Gómez, i el conseller de Medi Ambient, Agricultura i Pesca, Vicenç Vidal, han assistit a la reunió que han mantingut els representants de les direccions generals de Salut Pública i Participació, i d’Educació Ambiental, Qualitat Ambiental i Residus amb la Federació d’Entitats Locals de les Illes Balears per donar a conèixer aquesta iniciativa als ajuntaments costaners.\nGómez ha recordat que el tabac és la causa directa de nombroses patologies com el càncer de pulmó, la malaltia pulmonar obstructiva crònica o malalties cardiovasculars, i és un agreujant d’altres malalties. Per això, ha elogiat la creació de la xarxa de platges sense fum i ha animat els ajuntaments a adherir-s’hi: “L’objectiu és incrementar els espais lliures de fum i que la gent sigui conscient de la importància d’abandonar un hàbit perjudicial i d’adoptar un estil de vida saludable”, ha destacat. A més, ha recordat que aquesta mesura evitarà el perill que suposen les llosques per als infants petits que juguen en l’arena, els quals se les poden empassar accidentalment.\nAixí mateix, la consellera ha recalcat que la iniciativa, que es posa en marxa de manera pilot, és voluntària: “Els ajuntaments poden decidir quina part del litoral s’adhereix a la xarxa: poden ser platges senceres o trams de platja, que seran llocs on no es podrà fumar”, ha indicat. Després, hauran de vetllar perquè en aquests indrets no es fumi, si bé la policia local no podrà sancionar els fumadors, ja que no infringeixen cap normativa. “La idea és conscienciar la població en positiu, apel·lant a la responsabilitat i al respecte i no a les normes o sancions”, ha assenyalat Gómez.\nDes de Medi Ambient han destacat la repercussió positiva que la xarxa de platges sense fum pot tenir en l’entorn natural ja que les llosques són el residu més abundant de les escombraries marines, fins i tot per davant dels plàstics, i només en cal una per contaminar 8 litres d’aigua.\nA més, han recordat que substàncies que componen els cigarrets, com ara el quitrà, el plom, el mercuri, l’amoníac, la nicotina o l’arsènic, entre moltes altres, queden atrapades en el filtre, que no és biodegradable i que es pot torbar fins a 10 anys a descompondre’s. D’aquesta manera contaminen l’arena a través de la cendra polvoritzada i transportada per l’aire, l’aigua i les mateixes espècies marines. Cal recordar que s’han trobat llosques en els estómacs d’aus i tortugues.\nAixí mateix, s’han referit a l’article 22 de la Llei de residus i sòls contaminats, que parla sobre les mesures de prevenció, reutilització i disminució de la condició de perillositat dels residus, i les administracions de les Illes Balears, en l’àmbit de les competències pròpies i a l’efecte d’assolir un major grau de prevenció en la generació dels residus han d’adoptar, entre d’altres, la mesura següent: incorporar en les ordenances municipals mesures de prevenció i minimització de l’abandonament de residus a la costa, com ara les llosques de tabac, els envasos, objectes oxidats i altres d’ús habitual a les platges.\nA més dels motius de salut i mediambientals, els promotors de la xarxa de platges sense fum destaquen motius relacionats amb la convivència en la gestió de les platges. En aquest sentit, han recordat que les platges brutes generen malestar en les famílies, sobretot si hi van amb infants, que des del punt de vista turístic cada vegada es valoren més les platges sense fum com a reclam d’un turisme familiar i que la brutor genera més despeses en neteja.\nSol·licitud formal, pàgina web i material gràfic\nAquesta mesura, que ja està en marxa a Galícia i a Múrcia, anirà acompanyada d’un material informatiu i gràfic que es posarà a l’abast dels ajuntaments per tal que puguin donar a conèixer la iniciativa a la població. Així mateix, s’ha previst una pàgina web en la qual s’indicaran les platges adherides perquè la ciutadania sàpiga quines són.\nEls ajuntaments que s’hi vulguin adherir han de fer la sol·licitud a la Direcció General de Salut Pública i Participació i les platges han de complir determinats requisits, com ara ser platges d’arena, d’accés fàcil i delimitació senzilla.


LA NÚVIA ES VA QUEDAR MENJANT HAMBURGUESA AMB VESTIT DE NÚVIA A HOCKEY GAME - NOTÍCIES DEL CASAMENT\nPrincipal Notícies Del Casament La núvia es va quedar menjant una hamburguesa amb un vestit de núvia al Minnesota Hockey Game\nLa núvia es va quedar menjant una hamburguesa amb un vestit de núvia al Minnesota Hockey Game\nUn vídeo de la núvia Erica Skuta menjant una hamburguesa mentre assistia a un joc de Minnesota Wild amb el seu vestit de núvia s’ha fet viral. Crèdit: YouTube\nPer: Kaitlin Jones 02/12/2015 a les 16:39\nNo és quotidià que vegis una núvia menjant una hamburguesa amb un vestit de núvia en un partit de la NHL, però això és el que feia Erica Skuta en un vídeo mentre veia un hoquei de Minnesota Wild aquest cap de setmana.\nLa núvia nativa de Minnesota i el seu nou marit, el company de Minnesota Wild Lewis Blake, van assistir al partit contra els Dallas Stars el dissabte 28 de novembre després de la seva cerimònia i recepció de casament com a final de casament.\nLa recentment casada Skuta va compartir fa uns dies una imatge dels dos a l’arena del Xcel Energy Center amb samarretes Blake i Parise al seu Instagram. Els cabells encara eren clavats cap enrere i arrissats des del casament. Skuta va escriure: Final del casament al joc salvatge !! #stateofhockey #mnwild #teammnz @minnesotawild\nFinal de noces al joc salvatge !! #stateofhockey #mnwild #teammnz @minnesotawild\nUna foto publicada per Erica Skuta (@ eskuta12) el 28 de novembre de 2015 a les 16:22 PST\nLa parella, que ara viu a Nova Zelanda, va viatjar fins a Minnesota durant el partit d’hoquei (i per casar-se) amb la núvia fins i tot a compartir les notícies amb l’equip de la NHL abans del viatge. En una imatge amb tweet d’una carta adreçada al Minnesota Wild Skuta, hi escrivia: Ja heu rebut la meva carta? Arribar a vosaltres des de Nova Zelanda és molt especial. Ànims\nEi @mnwild ! Ja heu rebut la meva carta? Arribar a vosaltres des de Nova Zelanda és molt especial. Ànims! pic.twitter.com/SBXP5Rsydo\n- Erica Skuta (@ eskuta12) 21 d’agost de 2015\nEspecial era però potser no, pel motiu que Skuta podia imaginar. No va ser la distància que van recórrer des de Nova Zelanda a Minnesota, ni el vestit de casament dels dos superfans el que va cridar l’atenció dels fans, que van obtenir més de 100.000 reproduccions a Youtube, sinó l’afecte de la núvia per les hamburgueses que va guanyar en general.\nMentre Skuta està asseguda al mar de faldilla de tul mossegant-se la seva hamburguesa, l’anunciant divaga sobre un esdeveniment de Fan’s Night Out al vídeo compartit per Fox Sports North . La càmera l’atrapa prenent una mossegada gegant i de sobte li passa un pànic a la cara mentre el greix d’hamburguesa, el salsa de tomàquet o algun altre condiment comencen a caure per la barbeta apropant-se perillosament al seu vestit de núvia blanc.\nRàpidament s’inclina cap a Blake i, com un cavaller, no pren temps per netejar-se la cara amb la mà nua. Salvant-li la barbeta i el vestit de la desaparició de l’hamburguesa. No sabem què és millor, la núvia gaudint d’una sucosa hamburguesa després del casament o el nou marit que salva el seu vestit de núvia blanc d’aquesta sucosa hamburguesa.\nMalgrat la seva història increïble i els seus millors aplaudiments, els Minnesota Wild van acabar perdent contra els Dallas Stars a la pròrroga. Però creiem que és segur dir que les seves noces i el final del casament són inoblidables per sempre.\nEl meu final de conte de fades! #teammnz\nUna foto publicada per Erica Skuta (@ eskuta12) el 30 de novembre de 2015 a les 11:00 am PST\nEnhorabona Erica Skuta i Lewis Blake pel vostre final de conte de fades.\nquan es va casar amb donald melania\nquina nacionalitat és Bruno Mars\ncom aconseguir que el vostre xicot ho proposi\nRegal d'aniversari de 7 anys per a ell


Llei Antifrau 11/2021\nA Aplitec Informàtica estem treballant perquè els nostres programes s'ajustin a la llei antifrau, la qual entra en vigor el dia 11 d’octubre de 2021 per combatre el que s’anomena “Software de doble ús”, o el que és el mateix: programes informàtics que permeten als usuaris portar una comptabilitat B i per tant, facturar sense declarar.\nLa finalitat d’aquesta llei és acabar amb la doble comptabilitat i la facturació que omet o altera l’anotació de transaccions realitzades, no permetent la producció ni la tinença de programes o sistemes informàtics que permetin la manipulació de les dades comptables i de gestió. Par això s’exigeix que els sistemes i programes informàtics o electrònics que suportin els processos comptables, de facturació o de gestió garanteixin la integritat, conservació, accessibilitat, llegibilitat, traçabilitat i inalterabilitat dels registres.\nConstitueix una infracció tributària la tinença de sistemes o programes informàtics o electrònics que no s’ajustin a l’establert en aquesta llei, podent sancionar-se amb una multa de 50.000 euros per exercici.\nPots consultar el contingut complert d’aquesta llei al BOE que hi ha a continuació:


COMERÇOS AMB HISTÒRIA | VIU a fons\nESPORTS CATEDRAL, 33 ANYS AL CARRER MAJOR\nLa botiga degana de material esportiu a Tarragona\nEsther Pérez Quílez (Tarragona, 1970) i Sònia Pérez Quílez (Tarragona, 1981), son les actuals gestores del comerç de venda al detall de material esportiu Esports Catedral. Fa 33 anys -l’any 1985- que la Pilar Quilez Gil (Alcaine -Aragó-, 1948), mare de l’Esther i de la Sònia, i actualment jubilada, i la pròpia Esther van obrir el negoci. Més endavant, s’hi incorporaria la Sònia. Des del carrer Major, 44 -el vial ininterrompudament transitat més antic de Catalunya-, la Pilar, l’Esther i la Sònia han vist passar dues generacions, dues crisis econòmiques i dos canvis generalitzats d’hàbits de consum que han posat a prova la salut i la viabilitat del seu negoci. No tan sols han plantat cara a les adversitats, sinó que també han aconseguit consolidar-se com un dels comerços de referència de la Part Alta i convertir-se en la botiga degana de material esportiu de la ciutat.\nEsther, perquè la seva mare decideix obrir una botiga de material esportiu a la Part Alta? La meva mare ja era una comerciant del barri. Es pot dir que es va criar al bar dels seus pares -el Bar “Los Maños”- que estava al carrer de la Merceria. Era un bar que el van obrir l’any 1961, quan els avis i la mare van arribar a Tarragona. Ella tenia tretze anys. Quan els avis es van jubilar, ella i el meu pare van seguir l’activitat fins el 1994, que el van tancar. Durant nou anys la meva mare es va repartir entre el bar i la botiga.\n…però perquè d’esports? Perquè no una carnisseria, o una peixateria, per exemple? És una història molt curiosa que quan l’explico la gent somriu. Jo tenia quinze anys, i estava federada com a jugadora de handbol del Nàstic. I la meva mare, en aquell moment, veient que no hi havia feina per a la gent jove i que m’agradava l’esport, va decidir crear una botiga d’esports. Ha estat sempre una dona molt emprenedora i va fer per mi, i després per la Sònia, això que ara en diuen “creació d’auto-empleo”.\nEsther, quina va ser la primera clientela de la botiga? La gent de la Part Alta, i els col·legis de la zona. Més o menys un terç de la nostra facturació ens l’aportava la gent del barri, i els dos terços restants les escoles. Durant anys vam subministrar tot el material esportiu a les escoles, no tan sols de la Part Alta, sinó també de fora muralles. Vam ser els proveïdors de fins a set escoles. Ara ja no. Actualment son les AMPA’s de les escoles les que fan aquesta activitat.\nSònia, com han recuperat aquest segment de mercat perdut? El vam perdre progressivament i, progressivament, també, el vam compensar amb el turisme. Es mantenen les proporcions que esmenta l’Esther. Un terç, la gent del barri; i dos terços, els forasters. Són, bàsicament, famílies que visiten el patrimoni monumental de la ciutat; i, la localització de la botiga ens ajuda molt en aquest sentit. Tenim marques de qualitat, treballem a preus competitius i donem una atenció personalitzada.\nVAM SER ELS PROVEÏDORS DE FINS A SET ESCOLES. ARA JA NO. ACTUALMENT SON LES AMPA’S DE LES ESCOLES LES QUE FAN AQUESTA ACTIVITAT\nSònia, d’on ve el turisme que compra a Esports Catedral? És un turisme familiar, de perfil cultural i de poder adquisitiu mig. És el turista “Marca Tàrraco”. Més o menys, la meitat ve de l’Estat espanyol, sobretot d’Aragó, de Navarra i d’Euskadi; i l’altra meitat ve de la resta d’Europa, principalment de França, d’Itàlia i de Rússia. Sí que és cert que estan de passada, però també és cert que compren aquí i no en un altre lloc, i això confirma que la nostra atenció i la nostra relació qualitat-preu es bona.\nD’esquerra a dreta Esther Pérez Quilez, els reis d’Espanya i el president de la Generalitat;\ncontemplant les escales romanes al soterrani de la botiga (1996)\nEsther, al nostre lector o lectora, probablement, li encuriosirà saber què va passar al principi dels inicis. Ho pot explicar? Vam tenir el problema que sota la botiga hi havia una part de les escales que, fa dos mil anys, connectaven el Fòrum Provincial amb el Temple d’August. Es va haver de construir un trèmol de vidre, prou resistent i segur per a que la gent hi transités pel damunt, i a la vegada, per a que aquest element patrimonial quedés relativament a la vista. Es pot dir que treballem damunt d’unes escales que, si parlessin, podrien explicar moltes coses.\nHI HA UN SEGMENT DE LA CLIENTELA QUE VOL… … QUE LI DIGUIN, SI CONVÉ, “AIXÒ NO HO AGAFIS, QUE NO ET QUEDA BÉ”\nSònia, què ha canviat en els hàbits de compra dels clients d’Esports Catedral d’ençà que va esclatar la crisi econòmica del 2008? Curiosament l’atenció personalitzada. Es creu que, amb la crisi la clientela discrimina únicament per raó de preu. Això només és una part de la veritat. Hi ha un segment de la clientela que, més que mai, busca la confiança, la seguretat i la tranquil·litat de comprar en una botiga on l’assessorin… que li diguin, si convé, “això no ho agafis, que no et queda bé”, o “aquesta talla et va petita, encara que et resisteixis a acceptar-ho”.\nAixò es un actiu, Sònia? Aquí les grans superfícies no podran mai competir amb nosaltres. En qualitat d’atenció i en experiència professional sempre tindran les de perdre. La gent que ve aquí es per què sap que en aquestes grans superfícies a ningú li preocupa si allò que compres és el que realment necessites, el que et queda bé o el que no, el que et pot fer una llaga o el que no, o el que et pot provocar una al·lèrgia o el que no. Cada cos, cada peu, cada mà és diferent.\nPilar Quilez Gil, asseguda a les escales romanes, quan va adquirir el local on més endavant s’hi ubicaria Esports Catedral (1985)\nSònia, en els últims anys ¿quins productes han caigut per a deixar pas a d’altres? En el nostre cas, hem detectat una progressiva caiguda de material relacionat amb el futbol que s’ha compensat amb un increment, també progressiu, de material relacionat amb les activitats de muntanya: trekking, alpinisme, esquí …i també hem detectat un increment important en la venda de sabatilles esportives infantils i juvenils. Aquest últim detall es molt important, per que resumeix en una frase tot el que comentava anteriorment.


Iñaqui Lekumberri aconseguix per a la banda de Puenteareas el segón premi al certamen de Pontevedra - Ateneu Musical Contesta\n3:12 del 26 de Maig de 2022\nEstas en: Valencià Ateneu Musical Noticies Iñaqui Lekumberri aconseguix per a la banda de Puenteareas el segón premi al certamen de Pontevedra\nEl músic de l’Ateneu Musical Iñaqui Lekumberri Camps ha aconseguit el Segon Premi amb Menció d’Honor al VIII Certamen Provincial de Bandes de Pontevedra al front de la Banda de Música Xuvenil de Xinzo, Puenteareas. Lekumberri ha sigut director titular d’esta formació gallega durant tot el darrer any, i el passat 4 d’octubre, amb esta activitat, va concloure una etapa al front de la mateixa. La societat musical de Puenteareas va competir amb set entitats musicals al certamen i el jurat la va cualificar amb 294 punts, a tan sols 6 de la banda guanyadora, procedent de la ciutat d’Agolada. La Banda de Música Xuvenil de Xinzo ha estat la primera experiència professional com a director de banda per al clarinetista de l’Ateneu, compositor també de diverses obres per a les festes de moros i cristiants. Al certamen, com a obra obligada va dirigir Pontus Veteris, del compositor Ángel Montes, i com a obra lliure, va escollir el Poema Sanférmico, del prestigiós compositor contestà fundador de l’Ateneu Josep Vicent Egea Insa. La banda va perparticipar amb 60 músics, entre els que es trobava el també músic contestà Josep Maria Olcina en qualitat de col·laborador.\nDesprés d’esta experiència, Iñaqui Leumberri, professor superior de clarinet pel Conservatori de Barcelona, ha iniciat una etapa a Holanda, i estudia direcció de banda al conservatori d’Amsterdam.


La Xarxa Vives, per la paritat homes dones en els òrgans de govern\nL'estudi sobre el biaix de gènere a les universitats constata que s'està lluny de la igualtat\nLes rectores de la Universitat de València Rovira i Virgili i Universitat Jaume I. FOTO: XVU\nLes rectores i els rectors del Consell General de la Xarxa Vives d’Universitats, reunit en sessió ordinària el dia 20 de novembre de 2020 a Tarragona, valorem amb preocupació les dades que aporta l’informe El biaix de gènere en el reclutament, la promoció i la retenció del personal a les universitats (Xarxa Vives d’Universitats, 2019), que constata els desequilibris existents en la situació de la dona a la universitat, com ara:\n- L’elecció dels estudis reprodueix els estereotips de gènere en les carreres STEM.\n- A mesura que augmenta el rang acadèmic, la presència de la dona a la universitat es redueix.\n- Menys d’una tercera part dels investigadors principals en projectes de recerca són dones.\n- Només una tercera part de les tesis doctorals estan dirigides per dones.\n- Els òrgans de govern universitaris estan masculinitzats i en molts casos les dones ocupen llocs amb menys poder de decisió.\n- El personal d’administració i serveis universitari és un col·lectiu feminitzat, però la majoria dels alts càrrecs està ocupat per homes.\nDavant d’aquesta situació, i donant continuïtat a la Declaració de Castelló signada el 26 de novembre de 2018 per a reduir els desequilibris i les desigualtats de gènere a les universitats, acordem:\n1. Avançar cap a la presència paritària de dones i homes als òrgans de la universitat i promoure que als consells socials de les universitats (en les que existeixi) i en altres òrgans vinculats a la universitat també es respecte aquesta paritat quan se’n renoven els membres.\n2. Adoptar accions i definir polítiques universitàries per corregir les desigualtats de gènere diagnosticades a les universitats a través dels seus plans d’igualtat.\n3. Impulsar línies de recerca sobre la relació que pot haver entre la desigualtat de gènere i la qualitat a les universitats.\n4. Promoure normatives que faciliten una conciliació i corresponsabilitat efectives del personal universitari.\n5.Impulsar mesures per augmentar la participació de les dones en la direcció de projectes de recerca i de tesis doctorals, i millorar els processos de captació, promoció i retenció del talent femení


El gran fenomen mediàtic de l'extrema dreta confirma que es presentarà a les presidencials del 2022\nÉric Zemmour en una imatge recent en un acte a Londres. TOM NICHOLSON / REUTERS\nParísÉric Zemmour, el gran fenomen mediàtic de l’extrema dreta francesa, ja ha mostrat totes les seves cartes. Després de mesos d’incertesa en què havia evitat confirmar-ho, Zemmour ha oficialitzat aquest dimarts que serà candidat a les eleccions presidencials del 2022 amb un vídeo difós a les xarxes socials en què l’ultradretà es proclama l’única persona capaç de “salvar” França del seu suposat declivi. “Ja no és l’hora de reformar França, sinó de salvar-la”, afirma al vídeo, en què durant 10 minuts s’intercalen imatges de violència amb la seva imatge llegint un discurs. En Zemmour res és casual: la posada en escena recorda ineludiblement la crida que el 18 de juny del 1940 va fer Charles de Gaulle, aleshores general i avui elevat a la categoria d’heroi nacional, a seguir combatent contra les tropes alemanyes que havien envaït França.\nNo hi ha cap sorpresa en els seus postulats. El candidat ultradretà –condemnat en dues ocasions per incitació a l’odi– basa el seu discurs electoral xenòfob en criminalitzar els immigrants, especialment els musulmans, en idealitzar la França del segle passat i en carregar contra tota la classe política. Més enllà de la qüestió de la immigració i d’una posició euroescèptica, Zemmour no té discurs ni propostes. Només defensa idees populistes que topen amb la legalitat, com la prohibició que els nadons nascuts a França es puguin dir Mohammed o qualsevol altre nom que no sigui considerat francès.\nEl líder xenòfob, que encara no ha fet públic el nom del partit que crearà, basa la seva estratègia en la suposada necessitat de retornar a França la seva grandeur i la seva essència, que segons ell s’ha perdut per l’arribada de forasters. “Que tornem a ser francesos a França i no estrangers en una terra desconeguda. Nosaltres, els francesos, som una gran nació”, afirma en el vídeo. Es tracta, segons el candidat d’extrema dreta, que França torni a ser el país de Charles de Gaulle, de Joana d’Arc i de Lluís XIV.\n“Hem conegut immenses victòries que ens han fet superar cruels desfetes. Des de fa mil anys som una de les potències que hem escrit la història del món”, assegura sense cap mena de modèstia. “Durant dècades, els nostres governs de dreta i d'esquerra ens han conduït en aquest camí funest de declivi i decadència”, insisteix, abans d’apel·lar al vot dels francesos perquè, defensa, “és temps d’actuar”.\nDificultats per trobar avals\nLa seva candidatura es donava per descomptada des de feia temps, però la tardança en fer-la oficial i la davallada de la seva popularitat en els últims dies havien posat en dubte que finalment fes el pas endavant. En realitat, Zemmour, periodista i escriptor catapultat primer com a estrella mediàtica i ara com a polític, encara no té garantit que es pugui presentar a les presidencials de l’abril. Li queda una etapa molt important que el pot deixar fora de joc: els 500 avals de polítics locals que qualsevol candidat ha de presentar per poder participar en les eleccions. El candidat d’extrema dreta no té cap partit al darrere, i això li posarà les coses difícils a l’hora d’aconseguir tots els avals.\nUn xòuman més xenòfob que Le Pen vol ser president de França\nTot i els seus postulats xenòfobs i populistes, la seva irrupció a l’escena política li ha proporcionat una popularitat fulgurant en pocs mesos, fins al punt d’amenaçar el regnat de Marine Le Pen al capdavant de l’extrema dreta francesa. L’aposta de Le Pen de deixar de banda els seus postulats més extremistes per guanyar el vot dels ciutadans conservadors menys radicals ha facilitat l’èxit de Zemmour. Els dos candidats prometen una dura batalla pel vot de l’extrema dreta i es postulen per jugar-se la segona volta amb Emmanuel Macron.\nMacron, al capdavant dels sondejos\nEl fenomen Zemmour sembla haver-se desinflat lleugerament en els últims dies. Fa setmanes, algunes enquestes d’intenció de vot l’havien situat per sobre de Le Pen, però en les últimes ha baixat fins al 15%, davant el 20% de Le Pen. En totes les enquestes, el (futur) candidat favorit als sondejos és Macron, amb un 25% dels vots. Amb aquest escenari, i davant de l’enorme fragmentació de l’esquerra francesa, l’assalt final seria entre el president de la República i la líder d’extrema dreta. Però Zemmour confia en remuntar ara que és oficialment candidat. Diumenge farà el seu primer gran acte electoral a París.\nL’enorme força que està exhibint en aquesta precampanya l’extrema dreta a França està vinculada, entre altres factors, a la falta d’un candidat clar de la dreta moderada. Els candidats de la resta de partits ja fa temps que estan en precampanya (només queda que Macron oficialitzi la seva candidatura), mentre que els Republicans –partit hereu del de l’expresident Nicolas Sarkozy– no celebrarà fins aquest dissabte les primàries per escollir quin dels aspirants serà el candidat a les presidencials del 2022. Els conservadors han sigut incapaços d’omplir el buit que va deixar Sarkozy, figura que sembla definitivament defenestrada pels diferents processos judicials que té entre les mans, entre ells el que l’ha condemnat recentment a un any de presó per finançament irregular de la campanya electoral del 2012, quan ja era president. Amb la dreta i l’esquerra debilitades, l’extrema dreta guanya terreny a França.


Thiago, el xiquet amb una malaltia rara que ha vingut a Espanya per a curar-se\nEl menut, de 10 anys, fa més de dos mesos que està ingressat en Barcelona i sos pares demanen ajuda a través de la pàgina GoFundMe\ndiumenge, 29 de setembre 2019 - 17:45h\nThiago, el xiquet de 10 anys que ha vingut a Espanya per a combatre la síndrome de Mowat Wilson | GoFundMe\n«La nostra vida mai ha sigut fàcil però hem aprés a viure d'esta manera. Thiago ha sigut ingressat una huitantena de voltes sense exagerar, podríem escriure un llibre amb tot el què hem viscut». D'eixa manera comença el relat de la família de Thiago, un xiquet de només 10 anys que ha vingut a Espanya per a combatre la síndrome de Mowat Wilson.\nSos pares, que expliquen que el menut està ingressat en un hospital de la ciutat comtal des de fa dos mesos, demanen ajuda econòmica a través de la pàgina GoFundMe. Fins al moment, la família ja ha acumulat 1.790 euros dels 3.000 que diuen necessitar per a poder ajudar al tractament de Thiago.\n«No sabem quant durarà esta situació»\nEls pares del menor, que asseguren que Thiago està actualment en l’UCI, sedat i amb respiració assistida, expliquen que «no sabem quant durarà esta situació» i confessen que la situació «se’ns ha escapat de les mans». Per això mateixa, demanen ajuda «a qui coneixem i a qui no» per mirar d’ajudar al menor ingressat en Barcelona.\nLa situació del menut, si més no, és d’allò més complicada si tenim en compte el relat que en fan els pares: «Thiago no parla, té una motricitat dèbil, un retard mental gran, té una connexió interventricular en el seu cor, té desnutrició i no reté els líquids».\n"Cristina Pedroche es despulla en l'AVE" "Pas avant de científics espanyols per a acabar amb el Parkinson"


Un mètode impulsat a la URV permetria imposar taxes més justes per circular al centre de les ciutats – Lo Campus diari\nEl control de la circulació viària al centre de les grans ciutats és cada vegada més important, principalment per evitar congestions de trànsit -que generen una despesa econòmica pel consum de benzina i per la pèrdua de temps en els trasllats- i perquè provoquen danys mediambientals a causa de la contaminació, segons exposen els impulsors del projecte. Molts dels ajuntaments de les ciutats que més pateixen aquestes congestions han optat per aplicar mecanismes de control per disminuir aquestes congestions. Un exemple és la mesura que ha implementat l’Ajuntament de Madrid, que ha decidit prohibir l’entrada al centre de la ciutat als cotxes amb matrícula parell o senar, segons el dia. El més habitual és trobar ciutats, com Londres o Milà, que fan pagar una taxa als conductors que volen accedir dins d’un perímetre marcat per l’ajuntament, que normalment coincideix amb la zona més cèntrica de la ciutat. En aquests casos, els vehicles que entren en aquesta àrea són localitzats per unes càmeres que llegeixen la matrícula i permeten que l’ajuntament identifiqui a qui ha de carregar aquesta taxa.Els investigadors del Departament d’Enginyeria Informàtica i Matemàtiques de la URV Albert Solé-Ribalta, Sergio Gómez i Àlex Arenas han publicat un article a la revista ‘The Royal Society Open Science’ on proposen un sistema “més just” a l’hora de fer pagar als conductors. Aquest mètode pioner determina els “punts calents” on hi ha casos concrets de congestió, fet que permetria carregar la taxa als conductors que passin per aquests punts i no a tots els carrers del centre indistintament.\nEn primer lloc, els investigadors han recopilat un conjunt de dades derivades del trànsit de les ciutats, extretes dels espais web dels diferents ajuntaments, com per exemple la pol·lució que hi ha a Madrid a partir de l’anàlisi que fan, cada hora, uns sensors instal·lats en diversos punts de la ciutat. Posteriorment, han fet un treball d’anàlisi d’aquestes dades massives que els ha permès calcular el moviment del trànsit, els carrers principals i els seus afluents, les cruïlles més problemàtiques o la concentració i el flux de la circulació. Amb aquesta informació, el sistema detecta els punts amb més intensitat de trànsit en cada moment i estableix quan hi ha una aglomeració suficientment important com per cobrar la taxa. Aquest nou model fa més justa la mesura de pagar una taxa per transitar pel centre d’una ciutat, ja que facilita que només paguin els conductors que circulen per aquelles zones realment congestionades, segons els seus impulsors. A més, aquests punts calents de pagament evolucionarien al llarg de la jornada, depenent del trànsit de cada moment i de l’activitat a la zona. És a dir, la taxa seria variable segons el lloc, l’horari i la intensitat real del trànsit considerant factors que canvien al llarg del dia perquè sigui més equitativa. Els investigadors han afegit a l’article científic ‘A model to identify urban traffic congestion hotspots in complex networks’ els mapes de Milà, Londres, Los Ángeles, Brussel·les, Anvers, San Francisco, Stuttgart, Nottingham i Karlsruhe amb els punts més congestionats pel trànsit, prenent com a referència la mitjana de les dades analitzades.\nA partir de la publicació d’aquest model, qualsevol empresa o institució pot aplicar-lo per adaptar el control del trànsit de les grans ciutats a la mobilitat del futur. De moment, amb aquest mètode ja es poden detectar les zones concretes amb congestió de forma evolutiva. També existeixen els sensors que reconeixen les matrícules per identificar els conductors que han de pagar la taxa. Així doncs, només caldria trobar el sistema a través del qual s’informaria als usuaris que la seva ruta està afectada pel pagament d’una taxa. Aquesta última necessitat la podria cobrir la tecnologia. A través d’una aplicació de navegació es poden veure quins punts de la ruta corresponen a un “punt calent” gravat amb una taxa i, fins i tot, es pot configurar una ruta alternativa per evitar els carrers on s’hagi de pagar per circular. Això permet una autoregulació del trànsit en temps real, el que s’ha anomenat ‘Personalizing navegation’, que es preveu que sigui la mobilitat del futur.♦


Wikiloc | Puig Segalar des de Maranyà. 17-09-2015 маршрут - Marenyà, Catalunya (España)- GPS track\nPuig Segalar des de Maranyà. 17-09-2015\nПросмотрено 471 раз(а), скачено 23 раз(а)\nEl Puig Segalar és una muntanya de 175m sobre el nivell del mar situat entre els municipis d'Albons i Viladamat. Es pot iniciar la ruta des de diversos pobles propers, nosaltres vam triar el petit poble de Maranyà, aprofitant per contemplar la seva església romànica i les tombes antropomòrfiques del voltant.\nTambé vam passar per Garrigoles, un altre poblet amb encant i a partir d'aqui vam enfilar camí pedregós fins al Puig Segalar. En el seu cim hi ha un vèrtex geodèsic, i per sort el dia era clar i vam poder contemplar les magnifiques vistes que ens oferia.\nBaixada agafant el camí que ens portaria directament al nostre punt d'inici.\nRuta fàcil i agradable, sobretot si fa airet de tramuntana cal aprofitar les vistes que ens regala el cim!\nSt Esteve de Maranyà\nMagnífiques vistes de 360º\nПривет, нашел этот интересный маршрут Puig Segalar des de Maranyà. 17-09-2015 https://ru.wikiloc.com/marshruty-pokhod/puig-segalar-des-de-maranya-17-09-2015-10867399 Удачи!, Wikiloc - Маршруты мира


AAVV CAMP DE L'ARPA: de juny 2012\nDes de fa uns mesos, l'Associació de Veïns i Comerciants del Camp de l'Arpa venim denunciant l'estat del solar de l'àrea del carrer Trinxant amb Avinguda Meridiana, afectada des de fa uns anys per l'execució del procés de remodelació que havia de transformar de manera notable la qualitat de vida i la fisonomia urbanística d'aquest indret del Camp de l'Arpa.\nEl canvi de govern municipal va paralitzar la remodelació de la primera fase, on únicament es va escometre la construcció i posterior posada en marxa d'una escola bressol municipal, alhora que es va habilitar de manera temporal en solar adjacent com a garatge públic i de franc a fi de paliar la manca d'espai forçada per les obres del ramal de l'AVE al tram més proper.\nEls problemes d'abandonament, deixadesa, brossa, cotxes abandonats i actitus de caire incívic, son fruit de la manca d'actuació d'un espai que demanda una obra de remodelació a crits. Tot i aquesta situació, confiem que en el projecte de propera definició del Pla d'Actuació del Districte, s'afronti la recuperació del projecte de transformació d'aquest indret.\nL'associació ja hem deixat molt clar el govern municipal els tres aspectes cabdals, que compartim amb els veïns i veïnes de la zona que han participat de forma activa a les reunions que hem mantigut a fi de concretar i fer seguiment de possibles solucions satisfactòries:\n* Establim com a màxima prioritat mantenir el projecte inicial de remodelació de la Fase I aprovat en el mandat anterior, en tant que no acceptarem construir una simple zona verda per a "oblidar" de forma definitiva la construcció de l'aparcament subterrani compromés en el projecte, i molt necessari al barri. Som conscients que alguna altra entitat veinal del barri juga aquesta carta, simplista i poc ambiciosa, i tot i així luitarem pel millor dels veïns i veïnes de l'àrea.\n* Sol·licitem un increment de la freqüència de pas dels equips de neteja, especialment sensible per la ubicació d'una escola bressol a la zona, amb el trànsit d'infants i famílies que han de transitar per aquesta àrea.\nSom conscients però de l'esforç realitzat en satisfer les diverses peticions, demandes i queixes formulades respecte la neteja de l'espai, i hem observat que darrerament les brigades de neteja passen de forma més frequent els dilluns i dimecres al migdia.\n* Demandem una actuació més continuada dels cosos de seguretat a fi d'evitar les pernoctacions continuades de persones en aquesta zona.\n* Demanem una habilitació urgent de la zona dedicada a l'aparcament provisional que ja durà més enllà de l'acord inicial, i de la necessitat temporal, questionant la continuitat de l'indret com espai d'aparcament obert.\nDesitgem pel bé del barri solucions urgents a fi d'aconseguir normalitzar i transformar un espai deixat, brut i gens amable per les persones en un espai d'oci, esbarjo i tranquilitat familiar pel veïnat de la zona. Treballarem amb el Districte i amb les forces polítiques que s'han fet ressò d'aquest tema per millorar la qualitat de vioda del veïnat.\nPublicado por AV CAMP DE L'ARPA en 7:43 Cap comentari:\nLLIURAT EL PREMI DEL CERTAMEN LITERARI\nDavid Escude lliura el guardó\nEl dimecres 20 de juny i amb el teatre de La Formiga Martinenca com centenari marc, l'Associació de Veïns i Comerciants del Camp de l'Arpa va dur a terme l'acte de lliurament del premi al millor treball de la 1a edició del Concurs Infantil i Juvenil de Relats Curts en llengua catalana.\nAmb la presència d'un bon grapat de participants, familiars i veïns i veïnes, l'acte de caire cultural, es va desenvolupar al so d'unes peces musicals catalanes que serviren com a ambientació i com a eina de dinamització de l'acte.\nEl concurs, nascut amb la intenció de reivindicar la utilització i normalització de la llengua catalana com a element vehicular de comunicació social, -en moments de clares agressions polítiques i socials vers el català-, tingué un clar i marcat discurs.\nEl certamen va comptar amb el recolzament del Consorci per la Normalització Lingüística de Catalunya (CPNL) i molt especialment de l'Escola Balmanya, que es va involucrar en difondre el concurs entre el seu alumnat, de manera molt activa.\nFou precisament l'Escola Balmanya, que en moments també particularment difícils per l'escola pública al nostre país, va rebre un homenatge i un reconeixment per part de l'associació veïnal, al ser otorgada una placa en honor a l'activitat social i de transformació del barri i per l'ímpetu mostrat pel centre educatiu en totes les activitats de caire cultural que s'organitzen.\nVàren assistir, convidats a l'acte, el Regidor del Grup Socialista i President del Districte de Sant Martí, David Escudé, la Consellera de Barri, Merce Oller, i representants dels grups polítics del PSC i el PPC al Districte, entre d'altres.\nL'acte va comptar amb la lectura del poema La casa del meu pare, texte reivindicatiu dels arrels del ser humà, a càrrec de Mª Dolors Gali (Lola l'encantora de contes) qui va aportar la dolçor, la força i l'ímpetu dels sentiments a la lectura.\nDestacar finalment que el guardó va recaure en Julia Solans, d'11 anys, pel treball La Fotocopiadora. La lectura per part de l'autora de l'obra guanyadora i la cloenda a càrrec del Regidor David Escudé varen cloure un acte que desitgem tindrà continuitat més ennllà d'aquesta edició.\nDavid Escude lliura el premi\nPublicado por AV CAMP DE L'ARPA en 4:18 Cap comentari:\nACTE SUPORT ESCOLA BRESOL PÚBLICA\nACTE DEFENSA ESCOLA BRESSOL PÚBLICA\nAgenda: CONCURS LITERARI JUVENIL EN CATALÀ


sanitat | Assemblea pels Drets Socials de Gràcia\n11 Octubre 2011 • 4:41 pm 0\nMentre el govern català continua subvencionant l’escola concertada nega a nenes i nens places atorgades des d’abans de l’estiu per a les escoles bressol Jaén i Caspolino.\nMentre el conseller de Sanitat acudeix a inaugurar mútues i ens aconsella fer-nos-en l’assegurança privada, a l’Esperança ja ha tancat les urgències de nit, algunes plantes i diversos serveis.\nMentre s’acomiaden auxiliars, infermeres, metges,,… i es redueixen serveis vitals, l’estructura burocràtica i els càrrecs inútils es mantenen (caps d’unitats inexistents, directors i sotsdirectors generals, adjunts…).\nMentre la Generalitat va invertir i segueix invertint 1.300.000 euros a l’inoperant l’aeroport de Lleida, ha deixat sense transport públic a més de 15.000 ciutadans.\nMentre RENFE tanca línies regionals ADIF constreix l’opulent túnnel de la Sagrera i les rodalies continuen desateses\nMentre la Generalitat s’estalvia les ajudes a gent gran indepenent la dóna catalana rep tota la càrrega que el govern no vol assumir.\n…que fem nosaltres?\nDIMECRES 12 d’OCTUBRE:\n10.30h – 16h Punt d’informació, taller de pancartes\ni paella popular a la plaça de la Vila\n15h Sortida de la columna des de l’hospital del’Esperança\n16h Aturada a la seu de C.I.U (c/Còrsega 331)\n17h Trobada manifestació internacional a pça. Catalunya.\nFiled under: Actes, Agenda, ensenyament, sanitat, Treball digne. Prou privatitzacions\n18 Juliol 2011 • 11:05 pm 0\nEl proper 20 de juliol s’ha convocat una nova marxa en defensa de l’hospital de l’Esperança a Gràcia.\nSerà a les 18h davant de l’Hospital (c. St. josep de la Muntanya), acabarà a la seu de CiU, on es farà una cassolada.\nNi ERO a l’Esperança, ni tancament d’Urgències!\nEl dia abans, dimarts 19, es farà una xerrada a la plaça de la Vila explicant la situació, a les vuit del vespre.\nConvoquem: Assemblea pels Drets Socials de Gràcia, Ass. de treballadores i usuaris de l’Esperança i Assemblea de la Vila de Gràcia.\nFiled under: sanitat\n3 Juliol 2011 • 10:19 am 0\n(Font: Gràcia Viva) Treballadors i treballadores de l’Hospital de l’Esperança i l’Hospital del Mar, entre altres, juntament amb nombrosos usuaris van manifestar-se el passat 30 de juny en contra de les retallades a la sanitat pública, l’ERO que afectarà a diversos centres del Parc Salut i el tancament del servei d’urgències a l’Hospital de l’Esperança.\nPoc després de passades les set de la tarda, unes cinc-centes persones iniciaren la manifestació, convocada per l’Assemblea de\nDrets Socials de Gràcia i treballadores de l’Esperança, des de l’Hospital de l’Esperança, al carrer Sant Josep de la Muntanya, fins al domicili particular d’Artur Mas, al carrer Tusset.\nAl llarg de la marxa treballadores i usuaris van cridar proclames en favor d’una sanitat pública i de qualitat, contra els acomiadaments i en contra de les retallades socials tallant diversos carrers. Tot i el desplegament dels antidisturbis dels mossos d’esquadra al carrer Tusset, els manifestants van fer una sorollosa cassolada en contra de les retallades a la sanitat i donant suport a la lluita de les treballadores contra l’ERO presentat a l’empresa Parc Salut, de titularitat conjunta de l’Ajuntament de Barcelona i la Generalitat.\n+ Vídeo de la marxa


Un nen a Pedro Sánchez: «No pots obligar-los a què no puguin decidir»\nUn nen madrileny a Pedro Sánchez: «No pots obligar els catalans a què no puguin decidir»\nS'ha fet viral a les xarxes un vídeo del president espanyol parlant sobre la situació a Catalunya amb uns nens en un programa de televisió\nper Redacció dimecres, 6 de juny 2018 - 19:06h | Actualitzat a 07/06/2018 10:35h\nDes que Pedro Sánchez s'ha convertit en el nou president del govern espanyol, els independentistes estan tirant d'hemeroteca per treure imatges antigues que puguin posar en entredit el secretari general del PSOE.\nSi fa uns dies es recuperava el vídeo d'un jove Sánchez de 25 anys criticant l'abús de la presó preventiva en un programa de Xavier Sardà, ara un vídeo de la campanya electoral de 2016 on l'actual president espanyol parlava del procés català amb un grup de nens al programa '26J. Quiero gobernar', presentat per Ana Rosa Quintana.\nEn aquest programa, els nens entrevistaven els candidats a les eleccions i un d'ells cridava molt l'atenció. Era Nacho, era madrileny i tenia 10 anys. Els seus coneixements sobre política —es va confessar simpatitzant de Podem— van sorprendre tothom, sobretot al final del programa quan va sortir el tema de Catalunya.\n«No pots obligar els catalans a què no puguin decidir»\nUna nena va preguntar a Sánchez quina era la seva postura sobre tel que estava passant a Catalunya, al que el secretari general del PSOE va respondre amb una comparació: «Això és com quan tens un grup d'amigues i de sobte hi ha una que vol marxar de la colla. Doncs el que has de fer és convèncer-la que hi ha coses molt bones en el grup d'amigues i que compartiu moltíssimes coses».\nAquesta explicació, però, sembla que no va agradar gaire a Nacho, que va demanar la paraula per respondre: «Discrepo amb tu. El que no m'agrada és que no pots estar obligant als catalans a què no puguin decidir. Amb l'exemple que tu has posat de la colla d'amics, si l'amiga vol anar-se'n i no hi ha manera de raonar amb ella, almenys deixarem que decideixi. Que tots els catalans decideixin si volen seguir formant part d'Espanya o no».\n— Arnau Rius (@arnauriwz) 5 de junio de 2018\nL’escena es torna viral després de la seva investidura\nHan passat dos anys del programa i ara, amb Pedro Sánchez com a nou president, les seves paraules se li han girat en contra. El vídeo del moment s’ha tornat a fer viral a les xarxes socials i els independentistes no han dubtat en criticar-lo i en lloar l’actitud del nen:\nLos borrachos y los niños dicen siempre la verdad. Al contrario que los políticos.\n— AVP (@srvbest1) 5 de junio de 2018\n— Joan Nicolau Antolin (@JoanNicAn) 5 de junio de 2018\nQuina cara de circumstàncies. Suposo que al nano l'hauran internat en un centre de reeducació\n— Иван С (@jota_esa) 6 de junio de 2018\nRecontra quins nois mes valents i espabilats, España precisa un canvi generacional\n— Rafael Garcia (@1952rgg) 6 de junio de 2018\nEste xiquet demostra més sentit democràtic que qualsevol polític espanyol (dic espanyol)\n— Toni i Mercè #JoSocCDR (@mpujbor17) 6 de junio de 2018


Enric I. Canela » Blog Archive » Magdalena Álvarez, Xabier Arzallus, José Luís Rodríguez Zapatero, Víctor Terradellas i la independència\nAhir vaig escriure sobre les declaracions de Magdalena Álvarez. Mol valenta ella, que diu que no dimitirà i que va tractar de covards als que li demanen la dimissió. Potser el que cal és que la cessi el president espanyol. Només hi ha una raó perquè no dimiteixi i ell la cessi, la pròpia assumpció de què ell, Rodríguez Zapatero, és el culpable. El meu article va merèixer un comentari de Robert, que es queixa de la manca de ressò de la convocatòria a una manifestació de protesta demà 29 d’octubre a les 19 h a la Plaça Sant Jaume. Aquí va doncs la data, l’hora i el lloc. Modestament voldria contribuir-hi. Curiosa, però, la posició dels catalans sobre el tema, valgui la mostra, l’AVUI està fent una enquesta en la que demana si pensem que caldria fer alguna mobilització al carrer pel caos de rodalies. A hores d’ara, el 68% dels que han respost, 1.838 persones, diu que no.\nAvui, no podia ser altrament, la premsa parla de les declaracions de la ministra, segueixen parlant de les malaurades obres del TGV i de la posició dels partits i responsables polítics. En els últims anys, cada dia una mica més, s’ha posat de manifest que per als polítics espanyols Catalunya no és més que un cap de batalla on dirimir qui ha de liderar la construcció de la gran nació espanyola. Tenen el suport dels seus correligionaris catalans. Importa poc el que patim els catalans o pensem la majoria. Uns ens insulten directament, sense dissimular, els altres ens enganyen o intenten enganyar.\nL’AVUI publica una entrevista amb Xabier Arzallus feta dijous al vespre quan va estar a Reus, visita a la que ja em vaig referir en aquest bloc i a la que vaig tenir el privilegi d’assistir gràcies a la deferència de Víctor Terradellas. A l’entrevista Arzallus, en un moment que es parlava del referèndum proposat per Ibarretxe davant la pregunta: Vista la resposta de José Luis Rodríguez Zapatero a la proposta de consulta i el que ha passat amb l’Estatut català, ¿importa poc qui guanyi les properes eleccions generals? El polític basc contesta: Jo no he confiat mai en Zapatero, perquè no es pot confiar en un individu que no té columna vertebral. Ja sabem què són els tipus sense columna vertebral, oi?\nTambé avui diumenge Vicenç Villatoro publica un article a l’AVUI, El vot emprenyat. Al final diu. Per tant, no és clar on pot anar el vot emprenyat. Però vist des d’ara, em fa l’efecte que el vot catalanista emprenyat té una temptació enorme d’anar a l’abstenció, si ni CiU ni Esquerra aconsegueixen fer gestos prou visibles per capitalitzar-lo. Penso que l’opció per l’abstenció és un suïcidi, però és l’efecte que em fa. Ja deia en Salvador Cardús que el nacionalisme deprimit “pot fer-ne una”, en termes menorquins. Ens podem trobar que, entre tots, fem que el vot emprenyat sigui el vot abstencionista. I que la fórmula que per a alguns es va dissenyar per crear una majoria social per la independència esdevingui la fórmula d’una majoria social per la indiferència.\nLa meva opinió convençuda és que no podem esperar gaire d’altra vot que no sigui el que creu que ens hem de deslliurar del jou espanyol. Jo voldria ser responsable dels meus propis desastres, que ens deixin fer-ho malament. Hauríem de treballar per canviar la situació. Això és ara possible. I si no ho creieu mireu l’enquesta que publica avui La Vanguardia. Està feta per ells a una mostra de 800 persones. D’aquesta mostra el 30% diu que votaria a favor de la independència i un 38% en contra. La gran majoria dels enquestats que declaren ser votants d’ERC estan a favor, una majoria qualificada dels d’ICV i una lleugera majoria dels de CiU, mentre que la majoria dels del PSC i el PP estan en contra. Cap sorpresa. Amb tot faig una valoració molt positiva atès que el resultat a favor de la independència és clarament esperançador si es té en compte el context i la manca de campanya organitzada per explicar i defensar l’opció sobiranista al carrer.\nJo penso com Arzallus quan a l’entrevista esmentada bans, qui davant la pregunta: Visita Reus per parlar del futur de les nacions sense Estat a Europa. Com veu el futur polític tant d’Euskadi com de Catalunya? respon: Jo sóc independentista, i molt optimista de cara al futur. En pocs anys, quants nous Estats hem vist que sorgien a Europa? Per què a l’Estat espanyol ha de ser diferent? O és que som menys que Montenegro, els bascos i els catalans? Madrid creu més en les nostres possibilitats d’obtenir la independència que nosaltres mateixos. Tenen por des de fa anys, i d’aquí l’article vuitè de la Constitució, que només obeeix a una por profunda.\nPer això des d’aquí recordo el manifest fet per Víctor Terradellas en nom de la Plataforma per la Sobirania, com una carta oberta als militants d’ERC, i que gairebé al final diu: En conseqüència, amigues i amics d’ERC, ha arribat l’hora de parlar clar, d’adoptar compromisos realment nacionals i de tenir sentit d’estat. Comencem a construir la única majoria possible que realment pot preparar el terreny per la fita del 2014. No tornem a decebre – tots plegats – la nostra gent. Emmirallem-nos en Escòcia i el País Basc i retornem al país la dignitat nacional que li pertoca. Si ara no reaccionem, si no preparem el terreny per la més que probable retallada de l’Estaut, al 2010, CiU i ERC ja no sumarem majoria. I aquest serà el primer pas no cap a l’horitzó sobiranista del 2014 sinó cap a l’espanyolisme llavors ja desacomplexat de Montilla.\nDeixem-nos de tebiors i apostem clarament per un vot independentista, pacífic però ferm. També des de la Plataforma per la Sobirania hem llençat el missatge: Ens cal assumir, a tots, que la configuració actual del Govern de Catalunya no només no aplana un camí cap al dret a decidir sinó que l’entorpeix. Ens cal recuperar i fer visible un bloc nacional que reculli totes les sensibilitats que van del nacionalisme fins a l’independentisme per configurar un nou govern amb ambició nacional, responsabilitat històrica en el moment crucial que vivim i el necessari compromís amb el progrés polític, econòmic i social de la nació catalana.\nNo fem de la prudència por. Recordeu en tot moment: “aprobaré el Estatuto que salga del Parlamento de Cataluña” o “el Tren de Alta Velocidad (AVE) llegará a Barcelona el próximo 21 de diciembre”.\n6 respostes a “Magdalena Álvarez, Xabier Arzallus, José Luís Rodríguez Zapatero, Víctor Terradellas i la independència”\na 28 oct. 2007 a les 3:22 Marc\nSi em volen convèncer, els queda poc temps. No donaré el meu vot a algú que no em representi. No vull col·laborar a perpetuar l’staus quo actual.\na 28 oct. 2007 a les 4:51 enriccanela\nJo no, però tant de bo això arribi. De totes meneres les coses es mouen. A veure si aviat veiem un canvi.\na 28 oct. 2007 a les 9:48 Carles\nTotalment d’acord, Enric, amb l’extens argumentari que dones de diferents punts de la política actual.\nTambé sóc del parer que només resta una via de l’atzucac en què ens trobem: independència!\na 28 oct. 2007 a les 10:13 enriccanela\nA veure si sumem adhesions i aconseguim tombar el tacticisme dels partits. Ens queden molts pocs mesos per trobar una posició comuna i adoptar una posició ferma davant de l’Estat.\na 28 oct. 2007 a les 10:37 Manel Bargalló\nCrec que tant l’executiva d’ERC com la de CDC i sobretot Unió necessiten un canvi d’estratègia i fins i tot de persones.\nPerò malgrat tot que gràcies a la incompetència de alguns dels nostres liders, la ciutadania cada vegada està més convençuda de que el cami cap a la independencia és l’única porta que hi ha cap el progrés del nostre poble.\na 28 oct. 2007 a les 10:42 enriccanela\nTens tota la raó, però fins i tot a Unió hi ha uns quants independentistes. El col·lectiu El Matí qüestiona moltes coses.\nJo crec que si, que cada vegada hi ha mé sgent a favor de la independència.


INEFC Catalunya > Organisme Autònom > Òrgans de Govern\nEl CONSELL RECTOR (Membres del Consell Rector)\nEl consell rector és format pel president/a, el vicepresident/a, els vocals i el secretari/a.\nN'és president/a el/la titular del Departament a què és adscrita la Secretaría General de l'Esport.\nN'és vicepresident el Secretari General de l'Esport.\nEn són vocals:\na) Un/a representant del Consell Català de l'Esport.\nb) Un/a representant del Departament d'Ensenyament.\nc) Un/a representant de la Universitat de Barcelona.\nd) Un/a representant de la Universitat de Lleida\ne) Dos representants nomenats pel president/a del consell rector entre persones de prestigi reconegut en el món de l'educació física i de l'esport.\nf) Tres representants del claustre de l'lnstitut.\ng) El director/a\nh) El/a gerent.\nN'és secretari/ària, amb veu però sense vot, un/a funcionari nomenat pel president/a, que aixeca I'acta de les sessions, estén certificacions dels acords adoptats i autoritza amb la seva signatura.\nEl consell rector té les facultats més àmplies que són I'actuació, la gestió i la representació de l'lnstitut.\nLes deliberacions del consell rector són presidides i dirigides pel seu president/a. Perquè les deliberacions o els acords del consell rector siguin vàlids hi cal la presència de la meitat més un deIs seus membres, un deIs quals ha d'ésser el/la president/a o el/la vicepresident/a. Els acords es prenen per majoria absoluta de les persones assistents.\na) El control de I'exercici de les funcions establertes per l'article 3.\nb) L'aprovació del reglament de règim interior, que és proposat pel/ per la director/a .\nc) L'aprovació del pla anual d'actuació de l'lnstitut.\nd) L'aprovació de la memòria anual sobre la gestió i I'actuació de l'lnstitut.\ne) L'aprovació de I'avantprojecte del pressupost de l'lnstitut.\nf) L'administració deIs béns i els fons adscrits a l'lnstitut.\nEl/la president/a del consell rector té la representació del consell i en convoca, presideix i dirigeix les reunions. Pot delegar les seves funcions en el/la vicepresident/a.\nEl/la vicepresident/a fa suport al/la president/a en les seves funcions i el pot substituir en cas de delegació, d'absència o d'impossibilitat.\nHble. Sr. Jordi Turull i Negre\nConseller de la Presidència i portaveu del Govern\nSr. Gerard Figueras i Albà\nSr. Ricard Fàbrega i Gimeno\nCap Servei gestió administrativa i econòmica\n1 representant del Consell Català de l'Esport\nSr. Antoni Reig i Casassas\nDirector del Consell Català de l'Esport\n1 representant del departament competent en matèria d'universitats\nSr. Arcadi Navarro i Cuartiellas\nSecretari d'Universitats i Recerca\n2 representants de les universitats a les quals estem adscrits\nDra. M. Teresa Anguera i Argilaga\nProfessora catedràtica d'universitat\nDept. Metodologia de les Ciències del Comportament\nDr. Francisco García Pascual\nVicerector de Docència\n2 representants nomenats pel president del Consell Rector entre persones de reconegut prestigi en el món de l'educació física i de l'esport\nDirector del Centre d'Alt Rendiment esportiu\nSr. Jose Antonio Sancha de Prada\nExdirector de l'INEF de Catalunya\n3 representants de claustre de l'Institut\nRepresentant del professorat\nINEFC de Lleida\nSr. Àlex González Reguera\nSr. Sergio Carrillo Quintanilla\nEl/La director/a de l'INEF de Catalunya\nSr. Jordi Solà i Grancha\nEl/La gerent de l'INEF de Catalunya\nSr. Josep Vilà Campanyà\n6 de novembre de 2002\n2 de juny de 2004\nEl/la director/a de l'lnstitut és nomenat pel Consell Executiu de la Generalitat, a proposta del consell rector, prèvia consulta del claustre\nLi corresponen les funcions següents:\nAssumir la direcció acadèmica i administrativa de l'lnstitut i delegar-la en els càrrecs directius dels centres;\nNomenar i cessar els càrrecs directius del centres;\nExecutar els acords del consell rector;\nGestionar i subscriure en nom de l'lnstitut, i d'acord amb les directrius del consell rector, els contractes públics i privats que siguin necessaris, sempre dins les limitacions que estableixen les disposicions vigents;\nAdministrar, gestionar i recaptar els recursos econòmics de l'lnstitut;\nPresentar el projecte d'activitats davant el consell rector per a la seva aprovació;\nElaborar I'avantprojecte del pressupost i preparar la memòria anual de les activitats de l'lnstitut;\nExercir la direcció del personal;\nNomenar els càrrecs de les juntes executives de cada centre;\nNomenar els responsables de les activitats comunes als centres d'entre el personal docent i d'investigació de l'lnstitut;\nEn cas de malaltia, absència o impediment, delegarà les seves funcions ordinàries en un deIs/de les directors/res de centre. Si I'absència es perllongués per més d'un mes, se n'informarà al consell rector perquè es ratifiqui.\nAprovar el Reglament de Règim Interior dels centres, els quals hauran d'adjuntar-se a aquest Reglament;\nLes altres que el consell rector li encomani en les seves atribucions.\nPosar en marxa, quan correspongui, el procediment per a la renovació dels/de les directors/res de centre.\nEl càrrec de director/a de l'lnstitut sera de dedicació exclusiva. La seva durada habitual serà de quatre anys sens perjudici del que disposa I'article 9è. de la Llei 11/1984\nEl/la gerent de l'lnstitut, assimilat a subdirectora general, depèn del director/a i compleix les funcions de gestió i administració de l'lnstitut per delegació del/ de la director/a\nI'administració general de l'lnstitut;\nI'execució del pressupost, així com el seu seguiment i control;\nla gestió del personal i de la plantilla de l'lnstitut;\nla secretaria de la junta de coordinació;\nles que el/la director/a li encomani dins de les seves atribucions.\nEl/la gerent no podrà exercir funcions docents.\nDECRET 103/2014, de 22 de juliol, de reestructuració de l'Institut Nacional d'Educació Física de Catalunya\nRESOLUCIÓ VCP/232/2007, de 16 de gener, per la qual es dóna publicitat al Reglament de règim interior de l’Institut Nacional d’Educació Física de Catalunya (INEF de Catalunya).\nLlei 11/1984 de 5 de març de creació de l'organisme autònom Institut Nacional d'Educació Física de Catalunya


Instal·lació Exchange 2013 i Exchange 2016 - Josep Maria Solanes Instal·lació Exchange 2013 i Exchange 2016 - Josep Maria Solanes\nInstal·lació Exchange 2013 i Exchange 2016\nEl correu electrònic i els entorns de col·laboració han passat a ser un puntal molt important en el dia a dia de les empreses. Disposar d’un bon sistema de gestió de correu electrònic és una necessitat bàsica pels negocis i els treballs en equip. No hi ha dubte que en aquesta parcel·la, Microsoft Exchange és el rei.\nUpdate. A maig de 2016, aquesta entrada s’adapta per poder fer la instal·lació de Exchange 2016 al ser el procés molt semblant. Indicant les possibles diferències entre les dues versions.\nEn aquesta entrada s’aborda la instal·lació, des de 0 fins a poder enviar un correu electrònic, d’un servidor Microsoft Exchange 2013 o Microsoft Exchange 2016 on-premise, és a dir, instal·lat a casa nostra.\nPer la instal·lació de Microsoft Exchange 2013 o 2016 cal disposar d’un Active Directory amb nivell de funcionalitat entre 2003 i 2012 (No 2012 R2) per a Exchange 2013. O bé el nivell de funcionalitat 2008 per Exchange 2016.\nLa meva recomanació és tenir-lo amb Windows 2008 R2 o 2012 per evitar problemes. Un cop instal·lat i aplicat els Cummulative Updates de Exchange 2013 o Exchange 2016 corresponents ja podrem pujar el nivell de funcionalitat de l’Active Directory a Windows 2012 R2.\nEl DVD que s’utilitza és el que ja incorpora el Service Pack 1 o Cumulative Update corresponent per evitar molts problemes.\nEn entorns de producció no instal·larem mai un servidor Exchange en un controlador de domini.\nPel muntatge del servidor únic amb Microsoft Exchange 2013 o Exchange 2016, disposem d’un servidor Windows 2012 R2 membre de l’Active Directory, actualitzat a la data. Però, abans de posar el DVD i clicar a setup (que no ho farem) hem de fer unes cosetes, en aquest servidor i a l’Active Directory.\nLa instal·lació d’aquesta versió es pot fer per entorn gràfic i per consola. Personalment, després de les últimes experiències, prefereixo l’entorn de consola abans que el gràfic. És el mètode que segueixo per aquesta entrada i del què no heu de tenir-li por.\nServidor per Exchange 2013 o Exchange 2016\nEls requeriments que han de tenir els servidors varien segons el/s rol/s que donen servei. En la majoria han de tenir habilitades aquestes característiques:\nWindows Management Framework 3 o Window Management Framework 4, en cas d’instal·lar en un servidor Windows 2012/2012 R2.\nHabilitar les eines d’administració remota, almenys en un dels servidors, per l’accés a l’Active Directory. Des d’una consola PowerShell amb privilegis d’administrador executar:\nEn el cas dels servidors amb el rols de bústia i accés de clients, que és el tipus de servidor que s’instal·la, cal habilitar una sèrie de característiques del servidor Windows perquè funcioni tot correctament. Amb la següent instrucció, també des de la PowerShell, s’habiliten totes de cop:\nPerò, si es tracta del servidor amb el rol de perimetral, les característiques són diferents:\nUn cop s’han habilitat, cal reiniciar l’equip per poder continuar amb la descàrrega i instal·lació de les següents aplicacions addicionals i necessàries per la instal·lació segons la versió d’Exchange a instal·lar.\nPer Exchange 2013:\nMicrosoft Unified Communications Managed API 4.0 core runtime 64 bits.\nMicrosoft Office 2010 Filter Pack 64 bits\nMicrosoft Office 2010 Filter Pack SP1 64 bits\nPer Exchange 2016:\nAssegureu-vos de descarregar les versions corresponents a l’idioma de instal·lació i que siguin per la plataforma de 64 bits.\nLa instal·lació comença pel Unified Communications Managed. Doble clic al fitxer descarregat UcmaRunTimeSetup.exe. S’inicia l’aplicació de instal·lació. Clicar el botó Següent.\nAcceptem les condicions de llicència marcant el piscu i clicar el botó Instal·lar per continuar.\nFinalització de la instal·lació. Recomanable tornar a executar les actualitzacions de Windows, però ho farem després d’instal·lar els Filtres d’Office. Clicar el botó Finalitzar.\nEn el cas de Microsoft Exchange 2013, procedir amb la instal·lació dels Filtres d’Office. Recordar que ja no és un requisit per Microsoft Exchange 2016. Doble clic al fitxer descarregat FilterPack64bit. S’inicia l’aplicació de instal·lació. Clicar el botó Següent.\nAcceptem les condicions de llicència marcant el piscu i clicar el botó Següent per continuar.\nClicar el botó Acceptar per tancar l’instal·lador.\nAplicar el Service Pack dels filtres d’Office. Doble click al fitxer descarregat FilterPack2010-sp1-kb2460041-x64-fullfile-es-es. S’inicia l’instal·lador. Marcar el piscu per acceptar els termes de llicència i clicar el botó Continuar.\nBuscar actualitzacions de Windows per assegurar que els components instal·lats estan al dia. Instal·lar totes les actualitzacions que ens ofereix.\nActive Directory per Exchange 2013 o Exchange 2016\nAbans de desplegar el primer servidor de Microsoft Exchange 2013 o Exchange 2016 cal preparar l’Active Directory. I sí, encara que siguin Cumulative Updates, es modifica l’esquema de Active Directory.\nDes del servidor on volem instal·lar, amb permisos d’administrador d’esquema, empresa i domini, obrir una consola de sistema i executar la comanda:\nL’instal·lador s’encarrega de copiar els fitxers necessaris, fer la comprovació de requeriments previs i, si tot és correcte, amplia l’esquema de l’Active Directory.\nEl següent pas és preparar el bosc d’Active Directory per allotjar Microsoft Exchange 2013, especificant el nom de l’organització d’Exchange que vulguem assignar.\nsetup /p /OrganizationName:JMSolanes /IAcceptExchangeServerLicenseTerms\nPer últim, queda preparar el/s domini/s d’Active Directory. Es pot fer amb un de concret amb el paràmetre /pd o tots els del bosc amb la següent comanda:\nsetup /pad /IAcceptExchangeServerLicenseTerms\nInstal·lació servidor Exchange 2013 o Exchange 2016 amb els rols de Bústies i Accés de Clients\nAmb l’Active Directory preparat ja es pot procedir a la instal·lació del o els servidors Microsoft Exchange 2013 o Exchange 2016. En aquesta entrada es fa el desplegament d’un únic servidor amb els rols de bústies i accés de clients.\nAmb privilegis elevats, des de la consola de sistema, en el directori de instal·lació de l’aplicació, executar la següent comanda, canviar el nom de l’organització (OrganizationName) i directori de instal·lació (TargetDir) pel que correspongui en cada cas:\nExchange 2013: (s’ha d’indicar a banda el rol de CAS)\nsetup /mode:install /roles:ca,mb,mt /IAcceptExchangeServerLicenseTerms /InstallWindowsComponents /OrganizationName:JMSolanes /TargetDir:"F:\_Program Files\_Exchange"\nExchange 2016: (ja no existeix el rol de CAS):\nsetup /mode:install /roles:mb,mt /IAcceptExchangeServerLicenseTerms /InstallWindowsComponents /OrganizationName:JMSolanes /TargetDir:"F:\_Program Files\_Exchange"\nMoment de posar-se còmode i esperar a què acabi tota la instal·lació dels binaris. En la consola va apareixent el procés en què es troba i si l’acaba correctament, que ha de ser així en tots. Quan hagi acabat, cal reinicar l’equip per aplicar tots els canvis.\nA partir d’aquí ja és tot igual per ambdós sistemes Exchange 2013 i Exchange 2016.\nIniciant de nou el servidor, en el menú d’aplicacions trobem quatre nous accessos directes:\nExchange Administrative Center. No penseu trobar la consola tradicional d’administració, en el seu lloc tenim un accés via Web accessible des de qualsevol equip de la xarxa. Des del meu punt de vista és més pràctic per les tasques del dia a dia, al no tenir que anar a un servidor i/o aplicació concreta. Aquest tipus d’administració és el mateix que s’utilitza per Microsoft Exchange OnLine, pel que queda tot més unificat. Aprenent el funcionament d’una saps fer anar l’altra. Per les opcions més avançades ens queden les eines de PowerShell, que tampoc es fan anar cada dia.\nExchange Management Shell. Les opcions avançades de configuració es fan amb la PowerShell.\nExchange Server Help. El seu nom ho indica, no hi ha massa més a dir.\nExchange Toolbox. Les eines per comprovar les connexions remotes al servidor de correu i visualitzar les cues de correu electrònic.\nComencem a configurar el sistema. Accedir a les eines d’administració, des d’un navegador obrir l’adreça web del servidor /ecp. Per exemple: https://localhost/ecp, on se’ns demana les credencials d’administrador d’Exchange per accedir a l’administració.\nSi és el primer cop que l’usuari hi accedeix, es demana per la configuració d’idioma i zona horària. Especificar segons les necessitats. I si, hi ha la versió d’administració en català. Clicar el botó Guardar per continuar.\nJa som dins, benvinguts al centre d’administració d’Exchange. Des d’aquest entorn es poden crear els usuaris, definir els fluxos de correu electrònic, dominis, etc…\nYupi, certificats, que xulo! Ja sé que us esteu posant les mans al cap, però no és per a tant. Per acabar de completar la instal·lació, assignem els certificats correctes a l’entorn. En el menú de l’esquerra, clicar a Servidors.\nEn la barra d’opcions del centre, clicar a Certificats.\nA l’opció seleccionar servidor, indicar del desplegable, el servidor al que es vol crear i assignar el certificat. En aquest cas, només disposem d’un servidor, però en instal·lacions en producció és habitual disposar de dos o més servidors. Clicar al botó d’afegir (símbol +).\nS’inicia un assistent per crear un nou certificat. Seleccionar Crear una sol·licitud per un certificat des d’una entitat de certificació. El procés és el mateix tant si s’utilitza una entitat certificadora pròpia del domini o bé una de comercial. Clicar el botó Següent.\nIndicar el nom descriptiu del certificat, per exemple: mail.jmsolanes.cat. Clicar el botó Següent.\nIndicar si serà un certificat comodí (inclourà tots els possibles subdominis FQDN). Personalment no m’agrada massa i, a no ser que no es pugui fer una altra cosa, s’evitarà el seu ús. Clicar el botó Següent.\nOn es guarda la sol·licitud del certificat? Clicar el botó examinar i indicar el nom del servidor. Clicar Següent.\nEspecificar els noms DNS que s’utilitza per a cada servei, ja sigui per peticions de la xarxa interna com des d’Internet. Clicar Següent.\nAmb els noms anteriors, fa una selecció dels què s’han d’incorporar al certificat. Repassar la llista per si en falta o en sobra algun. Es pot afegir clicant el botó d’Afegir.\nPer posar un exemple, afegeixo el domini jmsolanes.cat a la llista. Clicar Següent per continuar.\nDades que identifiquen el certificat, cadascú ha d’indicar el que li correspongui en cada cas. Clicar Següent.\nIndicar la ruta de xarxa on guardar la petició del certificat. Clicar el botó Finalitzar.\nLocalitzar el fitxer que conté la petició. Aquesta és la petició s’ha de passar a una entitat certificadora, ja sigui pròpia o comercial, segons correspongui.\nEl resultat és el mateix, l’obtenció del certificat pel servei de correu electrònic que guardem en una carpeta accessible pel servidor de correu via xarxa.\nTornar al Centre d’administració d’Exchange, apartat Servidors > Certificats, clicar al botó amb els tres punts (···) per clicar a l’opció Importar certificat d’Exchange.\nIndicar la ruta del certificat que s’ha generat. En aquest cas, no hi ha contrasenya ja què la clau privada encara està al servidor, no al certificat. Clicar el botó Següent.\nAfegir el/s servidor/s de correu electrònic on aplicar el nou certificat. Utilitzar el botó Afegir (+) per seleccionar els que corresponen. Clicar el botó Finalitzar quan tot sigui correcte.\nVoilà, ja hi ha el certificat carregat al servidor de correu i assignat a alguns serveis (IMAP i POP).\nEi? Però no als serveis Web? si s’accedeix amb el navegador al correu electrònic: https://srvexchange/owa continua presentant el certificat autosignat!.\nSeleccionar el certificat que s’ha importat, clicar el botó Editar (un llapis).\nEl primer que se’ns mostra són les propietats del certificat. Clicar a Serveis.\nEn aquest apartat s’assigna el certificat als diferents serveis. Per assignar-lo a les peticions de correu electrònic Web, clients Outlook i dispositius mòbils, habilitar el pisco de IIS i clicar el botó Guardar.\nSi es torna a fer la petició a l’adreça web, es pot comprovar que el certificat assignat ja és el correcte.\nFlux de correu\nPer acabar, aquesta instal·lació estàndard; sí, ja funciona el correu electrònic intern, però no cap a Internet. Cal definir un connector d’enviament. Des del Centre d’administració d’Exchange, clicar a Flux de correu. En el menú d’opcions a Connectors d’enviament.\nClicar el botó Afegir per crear un connector d’enviament nou.\nS’inicia l’assistent, indicar el nom del connector. Per exemple, Internet. I el seu ús, seleccionar Internet. Clicar el botó Següent.\nCom ha de fer la resolució de correu electrònic? Per una consulta al registre MX d’un DNS, o bé, enviar tot el correu a un altre servidor? Seguint l’exemple, s’utilitza els registres MX. Clicar el botó Següent.\nQuines adreces on s’envia el correu electrònic sortiran per aquest connector? Com que només hi haurà aquest servidor, s’indiquen totes les adreces de correu electrònic mitjançant el comodí i assignant-lo al servidor de correu. Clicar el botó Afegir. S’obre una nova finestra, indicar tipus SMTP. Nom de domini, s’utilitza el comodí (*). I a cost, se li assigna un pes de 1. Clicar el botó Guardar i continuem l’assistent clicant el botó Següent.\nAfegir el servidor que utilitzarà aquest connector. Clicar el botó Afegir i seleccionar el servidor. Clicar el botó Finalitzar.\nS’ha creat i habilitat el connector per enviar a Internet.\nPerò una cosa, per rebre, quin domini és vàlid, l’intern de l’Active Directory o un de públic? Clicar a flux de correu > Dominis acceptats. Clicar el botó Afegir per crear un nou domini de correu al servidor Exchange.\nIndicar el nom que l’identifica, el nom del domini de correu i el tipus de domini. Si el domini només resideix en aquest servidor de correu electrònic indicar que és un domini autoritatiu, en cas que hi hagi altres servidors de correu electrònic externs a l’organització d’Exchange seleccionar el tipus de retransmissió interna o externa segons correspongui. Clicar el botó Guardar.\nS’ha creat el nou domini, però el domini principal continua sent l’anterior, un domini local que no és vàlid a Internet. Seleccionar el nom del domini, clicar el botó Editar.\nMarcar el piscu per què aquest domini sigui el domini predeterminat. Clicar el botó Guardar.\nDes de Flux de correu, clicar l’opció del menú Directives d’adreces de correu. Per defecte ja n’hi ha creada una que es modifica. Seleccionar la directiva i clicar el botó Editar.\nClicar l’opció del menú de l’esquerra Format d’adreça de correu. Per defecte només conté la del domini Active Directory, clicar el botó Afegir.\nSeleccionar el domini acceptat que s’ha creat anteriorment, el tipus de format d’adreça electrònica que crearà automàticament a partir dels noms de l’Active Directory i, finalment, marcar el piscu perquè sigui l’adreça predeterminada dels usuaris. Clicar el botó Guardar.\nEs comprova que s’ha creat la nova política d’adreça de correu electrònic i que està marcada en negreta, indicant que és l’adreça per defecte. Clicar Guardar.\nLa política s’ha creat, però no s’ha aplicat a les bústies existents. Seleccionar-la i, a la banda dreta, a l’apartat No aplicat, clicar l’enllaç Aplicar. Contestar sí als missatges d’advertència.\nAplicada la nova directiva, es pot comprovar que les adreces de correu electrònic dels usuaris siguin les correctes. Clicar a Destinataris > Bústies. Seleccionar una bústia qualsevol i clicar el botó Editar.\nA les propietats de la bústia, clicar a Adreces de correu electrònic.\nEs visualitzen les dues adreces de correu electròniques associades a la bústia. En negreta la predeterminada.\nI si, ja tenim el primer servidor de correu electrònic Microsoft Exchange 2013 amb les funcions bàsiques operatives. Naturalment queden una pila de coses que es poden fer i configurar, però cada cosa al seu temps i aquesta entrada ja és prou llarga. És moment d’acabar d’aplicar els pegats fins a la data. Recordo que per Exchange 2013 surten cada trimestre: https://technet.microsoft.com/en-us/library/jj907309(v=exchg.150).aspx.\nEs pot accedir al client Outlook Web App mitjançant la URL del servidor /owa, per exemple: https://srvexchange/owa.


Un any sense Muammar al-Gaddafi\nDESPRÉS DE LA REVOLUCIÓ\nLíbia encara no ha aconseguit iniciar un procés de reconciliació nacional ni desarmar les milícies\nRICARD G. SAMARANCH EL CAIRE 20/10/2012 00:00\n260x366 QUAN MUAMMAR AL-GADDAFI ENCARA RESISTIA Era el 10 d'abril del 2011. Una delegació de líders africans visitava Trípoli per intentar mediar en una guerra oberta. Muammar al-Gaddafi va comparèixer al complex governamental de Bab Al Azizia, en una demostració de força més per intentar convèncer que el règim continuava controlant la situació i repel·lint l'atac de les forces rebels. / LOUAFI LARBI / REUTERS QUAN MUAMMAR AL-GADDAFI ENCARA RESISTIA Era el 10 d'abril del 2011. Una delegació de líders africans visitava Trípoli per intentar mediar en una guerra oberta. Muammar al-Gaddafi va comparèixer al complex governamental de Bab Al Azizia, en una demostració de força més per intentar convèncer que el règim continuava controlant la situació i repel·lint l'atac de les forces rebels. / LOUAFI LARBI / REUTERS\nQuan es compleix el primer aniversari de la mort de Muammar al-Gaddafi, l'extravagant dictador que va governar Líbia amb mà de ferro durant 42 anys, el país àrab està immers en un delicat procés de transició. Alguns dels seus últims passos, com la celebració d'eleccions legislatives al juliol, ofereixen arguments per a l'optimisme. No obstant això, els reptes que han d'afrontar les noves autoritats són encara enormes, entre els quals hi ha iniciar un procés de reconciliació nacional després d'una guerra civil que va acabar amb la mort d'almenys 30.000 persones.\nEl país continua dividit i s'accentuen les venjances\nDesprés de diversos dies d'enfrontament entre les milícies de les ciutats de Misurata i les de Bani Walid, feus dels rebels i del règim de Gaddafi respectivament, l'exèrcit libi va iniciar ahir una ofensiva per controlar els territoris on encara senyoregen les milícies de l'antic dictador. Els acarnissats combats, amb bombardejos contra la ciutat gaddafista inclosos, haurien causat almenys 10 morts, segons l'agència Reuters, i dotzenes de ferits. El govern havia assegurat, però, que l'ofensiva seria "pacífica", i que l'exèrcit només volia "recuperar el control de la seguretat".\nEl desencadenant d'aquest últim episodi de violència va ser el segrest i assassinat per part de la milícia de Bani Walid d'Omar Shaban, el milicià de Misurata que, avui fa un any, va trobar un Muammar al-Gaddafi fugitiu, amagat en una claveguera de Sirte, la seva ciutat natal. Aquests enfrontaments posen de manifest la necessitat urgent d'obrir un procés de reconciliació nacional a Líbia. Un dels grans reptes pendents, dotze mesos després de la desaparició del dictador.\nEls rebels, acusats de crims contra la humanitat\nL'ONG Human Rights Watch (HRW) ha publicat un informe que recull noves proves que les milícies rebels van cometre crims contra la humanitat després de capturar el coronel Gaddafi i les desenes de persones que formaven part del seu seguici. Segons el document, que inclou una narració detallada de les últimes hores de vida del dictador, Gaddafi va ser executat i no va morir en un tiroteig, tal com afirma la versió oficial de les autoritats rebels. També van ser assassinats a sang freda Mutassim, el fill del dictador que estava ferit quan va ser arrestat, i almenys 66 persones que viatjaven en el seu comboi. Hi ha nombroses proves que demostren que, abans de ser executats, van ser sotmesos a tortures.\nL'ONG nord-americana exigeix al govern libi que investigui aquests fets i castigui els responsables de la violació de les convencions internacionals sobre el dret humanitari. La seva denúncia s'afegeix a les d'altres organitzacions de drets humans que han documentat que les milícies rebels han comès abusos a les presons líbies.\nUn govern inestable entre una població molt armada\nDiumenge el Parlament libi va escollir com a nou primer ministre l'exdiplomàtic Alí Zidan, que té un termini de dues setmanes per formar el seu gabinet. La tasca no serà fàcil en una escena política tan fragmentada. De fet, l'anterior candidat a formar govern, Mustafà Abu Shagur, va haver de renunciar al càrrec en no ser capaç de trobar un equilibri que satisfés els diversos centres de poder en què ha quedat dividit el país.\nEl més poderós i problemàtic són les milícies que continuen controlant bona part del territori. Tot i els intents de les autoritats de desarmar-les i integrar-les dins l'exèrcit o la policia, una bona part d'aquestes milícies locals, tant rebels com favorables a l'antic règim, es resisteixen a dissoldre's. Una d'aquestes milícies, Ansar al-Xaria, de tendència islamista radical, ha estat assenyalada com la responsable de l'atac al consolat nord-americà a Bengasi, que va acabar amb la mort de l'ambaixador Christopher Stevens.


Altafulla presenta un nou horari del gimnàs del Pavelló\nAltafulla presenta un nou horari del gimnàs del Pavelló Municipal\nEstarà obert tot el dia els dies feiners i els matins de dissabtes\ndissabte, 7 de setembre 2019 - 12:16h\nEl Pavelló Municipal d'Esports d'Altafulla disposarà d'un nou horari | Cedida\nEl gimnàs del Pavelló Municipal d'Esports d'Altafulla canviarà el seu horari a partir d'aquest pròxim dilluns, 9 de setembre. La regidoria d'Esports de l'Ajuntament d'Altafulla, que encapçala Àlex Cañas, ha anunciat que estarà obert de 9 del matí a 10 de la nit, de dilluns a divendres; i de 9 del matí a 2 del migdia, tots els dissabtes.\nEn aquest sentit, també ha explicat que les persones que estiguin interessades a gaudir de la instal·lació i dels equipaments han de fer la seva inscripció al Registre Municipal del consistori en horari d'atenció al públic, de dilluns a divendres, de 9 a 14 hores. Així doncs, hauran de presentar una fotografia mida carnet i omplin el formulari de domiciliació bancària que se'ls entregarà en les mateixes dependències municipals.\nLa quota de l'abonament per poder gaudir de les instal·lacions per tot el dia és de 20 euros. D'altra banda, en cas de voler sol·licitar la baixa, caldrà presentar una instància a l'Ajuntament abans del dia 25 del mes anterior al que es vol donar de baixa.\nEl regidor d'Esports, a més, ha avançat que «s'està treballant en la configuració de la graella d'activitats que es donarà a conèixer a partir del mes d'octubre».